ai4bharat/Pralekha huggingface dataset:
وزیراعظم کا دفتر
چوری چورا کے شہیدوں کو خاطرخواہ امتیازی مقام نہیں دیا گیا: وزیراعظم
نئی دہلی، 4/فروری 2021 ۔
وزیر اعظم نے آج اس حقیقت پر افسوس کا اظہار کیا کہ تاریخ کے صفحات میں چوری چورا کے شہیدوں کو خاطرخواہ امتیازی مقام نہیں دیا گیا۔ انھوں نے کہا کہ جن شہیدوں اور مجاہدین آزادی کے بارے میں لوگ بہت کم جانتے ہیں ان کی داستان قوم کے سامنے پیش کرنے کی ہماری کوشش انھیں حقیقی خراج عقیدت ہوگا۔ انھوں نے کہا کہ یہ اس سال میں سب سے زیادہ موزوں ہے جب ملک آزادی کے 75ویں سال میں داخل ہورہا ہے۔ جناب مودی آج ویڈیو کانفرنس کے توسط سے اترپردیش کے گورکھپور کے چوری چورا میں ’چوری چورا‘ صدی تقریبات کا افتتاح کرنے کے بعد خطاب کررہے تھے۔
وزیر اعظم نے کہا کہ یہ افسوس ناک ہے کہ چوری چورا کے شہیدوں کا اتنا ذکر نہیں کیا جاتا جتنا ہونا چاہئے تھا۔ چوری چورا عام آدمی کی بذات خود تحریک یافتہ جدوجہد تھی۔ وزیر اعظم نے زور دے کر کہا کہ ’’بھلے ہی تاریخ کے صفحات میں اس جدوجہد سے وابستہ انقلابیوں کو خاطرخواہ امتیازی مقام نہیں دیا گیا تاہم اس ملک کی مٹی میں ان کا خون شامل ہے۔‘‘
وزیر اعظم نے کہا کہ جدوجہد آزادی میں ایک بھی واقعہ ایسا دیکھنا نایاب ہے جہاں 19 مجاہدین آزادی کو ایک واقعہ کے لئے پھانسی دے دی گئی تھی۔ جناب مودی نے بابا راگھو داس اور پنڈت مدن موہن مالویہ کی کوششوں کو یاد کیا جنھوں نے تقریباً 150 لوگوں کو پھانسی کے تختہ پر جھولنے سے بچایا تھا۔
وزیر اعظم نے خوشی کا اظہار کیا کہ پوری مہم جدوجہد آزادی کے کم معروف پہلوؤں کا پتہ لگانے کی کوشش میں طلباء اور نوجوانوں کو جوڑ رہی ہے۔ انھوں نے مجاہدین آزادی پر کتابیں لکھنے کے لئے نوجوان مصنفین کو وزارت تعلیم کی دعوت کا ذکر کیا۔ وزیر اعظم نے امید ظاہر کی کہ چوری چورا کے متعدد مجاہدین آزادی کی حیات کو ملک کے سامنے لایا جاسکتا ہے۔
وزیر اعظم نے کہا کہ یہ ہمارے مجاہدین آزادی کو سچی خراج عقیدت ہے کہ یہ ’چوری چورا‘ صدی تقریبات مقامی فن و ثقافت اور آتم نربھر بھارت سے وابستہ ہیں۔ انھوں نے پروگرام کے انعقاد کے لئے اترپردیش کے وزیر اعظم جناب یوگی آدتیہ ناتھ اور اترپردیش حکومت کی ستائش کی۔
بہت چھوٹی، چھوٹی اور درمیانی صنعتوں کی وزارت
ایم ایس ایم ای کی وزارت نے ایم ایس ایم ای کی زمرہ بندیوں کے نئے اصولوں کے نفاذ کے لیے تیاریاں شروع کیں
جیسا کہ پہلے بتایا جاچکا ہے کہ ایم ایس ایم ای کی زمرہ بندی کے لیے اب بالائی حد میں اضافہ کردیا گیا ہے
نئی اصطلاح اور نئی کسوٹی کی مشتہری، یہ تمام تر تبدیلیاں یکم جولائی 2020 سے نافذ العمل ہوں گی
نئی اصطلاح کے مطابق کسی بھی صنعت کے لیے خواہ بہت چھوٹی، چھوٹی یا اوسط درجے کی صنعت ہو، برآمدات کو ٹرن اوور کے طور پر شمار نہیں کیا جائے گا
دیگر زمرہ بندیوں اور قواعد وضوابط کے ساتھ تفصیلی رہنما خطوط علیحدہ سے جاری کیے جارہے ہیں
ایم ایس ایم ای کی امداد کے لیے‘ چمپئنس’ نام کا سرپرستی کا میکانزم
بہت چھوٹی، چھوٹی اور اوسط درجہ کی صنعتی اکائیوں کی مرکزی وزارت  نے ملک میں ایم ایس ایم ای کی اصطلاح اور کسوٹی کو بالائی سطح کے لحاظ سے نظرثانی شدہ قواعد و ضوابط کے تحت لانے کے لیے گزٹ نوٹیفکیشن جاری کردیا ہے۔ نئی اصطلاح یکم جولائی 2020 سے نافذ ہوگی۔
ایم ایس ایم ای ترقیات ایکٹ 2006 میں وضع کیا گیا تھا۔ اس کے 14 برس کے بعد 13 مئی 2020 کو، آتم نربھر بھارت پیکیج میں ایم ایس ایم ای
کی اصطلاح پر نظرثانی کی گئی۔ اس اعلان کے مطابق بہت چھوٹی مینوفیکچرنگ اور خدمات اکائیوں کی اصطلاح کو اس طرح وسعت دی گئی ہے کہ ایک کروڑ روپے کی بقدر کی سرمایہ کاری اور 5 کروڑ روپے کے ٹرن اوور کی گنجائش نکالی جاسکے۔ چھوٹی اکائیوں کی حدود کو سرمایہ کاری کے معاملے میں بڑھا کر 10 کروڑ روپے اور ٹرن اوور کے معاملے میں بڑھا کر 50 کروڑ روپے کے بقدر کردیا گیا ہے۔ اسی طریقے سے اوسط درجے کے صنعتی اکائیوں کے حدود کو بڑھا کر سرمایہ کاری کے معاملے میں 20 کروڑ روپے اور ٹرن اوور کے معاملے میں 100 کروڑ روپے کردیا گیا ہے۔ حکومت نے یکم جون 2020 کو ایم ایس ایم ای کی اصطلاح میں مزید وسعت لانے کا فیصلہ کیا۔ اب اوسط درجے کی صنعتی اکائیوں کے لیے سرمایہ کاری کے حدود 50 کروڑ روپے کی بقدر مقرر کی گئی ہیں۔ ساتھ ہی ساتھ ٹرن اوور کی حدود بڑھا کر 250 کروڑ روپے کردی گئی ہیں۔
تفصیلی رہنما خطوط اور زمرہ بندی سے متعلق وضاحتیں: یعنی بدلی ہوئی اصطلاحات کی تفصیلات ایم ایس ایم ای کی جانب سے علیحدہ سے جاری کی جارہی ہیں۔ ایم ایس ایم ای کی وزارت نے اعادہ کیا ہے کہ اس نے ایم ایس ایم ای اور نئی صنعتوں کے لیے چمپئنس نام کے سرپرستی والے ایک مضبوط میکانزم کا انتظام کیا ہے، جس کی تفصیلات درج ذیل ویب سائٹ پر ملاحظہ کی جاسکتی ہیں۔ اس کا آغاز حال ہی میں وزیراعظم نے کیا ہے۔ دلچسپی رکھنے والی صنعتیں / افراد اس میکانزم سے فائدہ اٹھا سکتے ہیں اور اپنے سوالات اور شکایات بھی درج کراسکتے ہیں۔ ان سوالات کا فوری طور پر جواب فراہم کیا جائے گا۔
۔۔۔۔۔۔۔۔۔۔۔۔۔
م ن۔ ت ع۔
U-3008
(Visitor Counter : 362
بھارت کا مسابقتی کمیشن
بھارت کے مسابقتی کمیشن سی سی آئی نے گیل  لمٹیڈ  کے ذریعہ او این جی سی تریپورہ پاور کمپنی لمٹیڈ  کی حصولیابی کے عمل کو منظوری دے دی ہے
نئی دہلی 10 ستمبر2021: بھارت کے مسابقتی کمیشن  نے مسابقتی قانون مجریہ 2002 کی دفعہ 31 کے تحت گیل  لمٹیڈ  کے ذریعہ اواین جی سی تریپورہ پاور کمپنی لمٹیڈ  کی حصولیابی کے عمل کو منظوری دے دی ہے۔
مجوزہ اقدام ،حصولیابی کرنے والے ادارے کے ذریعہ آئی ایل اینڈ ایف ایس گروپ اداروں سے ہدف کے مساوی سرمایہ حصص سے متعلق پونجی کے 26فیصد حصولیابی سے متعلق ہے ۔
حصولیابی کرنے والا ادارہ 
حصولیابی کرنے والے ادارے کو پٹرولیم اورقدرتی گیس کی وزارت کے تحت مرکزی سرکار ی ملکیت کے کاروباری ادارے  کی حیثیت سے اگست 1984 میں قانونی حیثیت دی گئی تھی۔ ایکوائرر ،حصص بازار میں درج شدہ ایک کمپنی ہے ، ج وقدرتی گیس کی پوری ویلیو چین کے کاروبار ، ترسیل ، ایل پی جی کی تیاری اور ترسیل ، ایل این جی کو ازسرنو گیس کی شکل میں تیار کرنے ، پیٹروکیمکلس ،سٹی گیس اور راجستھان ، گجرات ، کرناٹک اور تمل ناڈو میں قابل تجدید توانائی کے بعض چھوٹے پروجیکٹوں پر کام کررہی ہے۔
ہدف 
ٹارگیٹ ، تیل اور قدرتی گیس کارپوریشن ،آئی ایل اینڈ ایف ایس گروپ اور حکومت تریپورہ  کے درمیان ایک خصوصی مقصدوالا ادارہ ہے،جسے 18ستمبر 2008 کو حصہ داروں کے ساتھ ایک سمجھوتے کے بعدقائم کیا گیا تھا۔اس کا مقصد تریپورہ میں پالا تانا کے مقام پر 726.6 میگاواٹ کا مشترکہ سائیکل گیس ٹربائن  حرارتی بجلی گھر قائم کرنا ہے۔ٹارگیٹ ایک سرکاری ملکیت کی کمپنی ہے ، جسے بھارت کے قوانین کے تحت قانونی شکل دی گئی ہے۔ یہ کمپنی ، شمال مشرقی بھارت کے خطے میں بجلی سپلائی کرنے والے مذکورہ بجلی گھر کے ذریعہ ، بجلی کی تیاری اور اس کی سپلائی کا کام کرتی ہے۔ٹارگیٹ کے پاس نارتھ ایسٹ ٹرانسمیشن کمپنی لمٹیڈ میں 26فیصد کی حصہ داری ہے اور یہ بجلی کی ترسیل کا کام کرتی ہے۔
سائنس اور ٹیکنالوجی کی وزارت
سی ایس آئی آر۔ سی ایم ای آر آئی کی تکنالوجی کی 3 ایم ایس ای ایم کو منتقلی
نئی دہلی ، 06مئی۔ 2021/
سی ایس آئی آر۔ سینٹرل میکنیکل انجینئرنگ ریسرچ انسٹی ٹیوٹ نے اپنی آکسیجن کنسنٹریٹر تکنالوجی اور ہائی فلوریٹ آئرن ریموول پلانٹ ٹیکنالوجی 5 مئی 2021 کو ورچوئل طور پر منتقل کردی۔ آکسیجن کنسنٹریٹر ٹیکنالوجی میسرز سی اینڈ آئی۔ کیلبریشنز، پرائیویٹ لمٹیڈ، کوٹہ، راجستھان اور ایس اے کورپ، آئی ایم ٹی مانیسر گوڑ گاؤں کو منتقل کی گئی۔ ہائی فلوریٹ آئرن ریموول پلانٹ ٹیکنالوجی میسرز ماں درگا سیلز ایجنسی ، گوہاٹی کو منتقل کی گئی۔
پروفیسر  ہریش ہیرانی، ڈائریکٹر سی ایس آئی آر۔ سی ایم ای آر آئی نے ان خیالات کا اظہار کیا کہ سی ایس آئی آر۔ سی ایم ای آر آئی۔ ایم ایس ایم ایز کو بڑھا وا دینے کی کوشش کررہا ہے۔ تاکہ وہ عوام تک رسائی حاصل کرنے کے لئے مصنوعات تیار کرسکیں۔ سی ایس آئی آر۔ سی ایم ای آر آئی کااصل مقصد یہ ہے کہ عوام میں اختراعی جذبہ پیدا کرنے کے لئے ہر فرد کی مدد کی جائے۔ اس مقصد یہ کے حصول میں ہمیں ایم ایس ایم ایز کا تعاون درکار ہے جو سستی اشیاء تیار کرنے کی صلاحیتوں سے مالا مال ہیں۔
میسرز ماں درگا سیلز ایجنسی، گوہاٹی سے تعلق رکھنے والے جناب اوم کار بنسل نے بتایا کہ آسام کے کچھ علاقوں میں پینے کے پانی میں لوہے کے اجزا شامل ہوجانے سے مسئلہ پیدا ہوگیا ہے۔ ان کی کمپنی آسام کے چار سب سے زیادہ متاثر اصلاع یعنی کامروپ میٹرو، کامروپ اربن، بارپیٹا اور شیوساگر میں کام شروع کرنے کامنصوبہ بنارہی ہے۔ فی الحال کمپنی چھوٹی اکائیوں کے پانی صاف کرنے والے سسٹم نصب کرنے پر کام کررہی ہے، جس کی صلاحیت فی گھنٹہ ایک ہزار لیٹر ہوگی۔ کمپنی حکومت اور متعلقہ پنچایتوں کی طرف سے دیئے گئے پراجیکٹ کے ایک حصے کے طور پر آسام کے مختلف ضلعوں میں سی ایس آئی آر۔ سی ایم ای آر آئی کی ہائی فلوریٹ آئرن ریموول فلٹر ٹیکنالوجی نصب کرنے کا منصوبہ رکھتی ہے۔ یہ پروگرام حکومت ہند کے جل جیون مشن کاحصہ بھی بنے گا۔
سی اینڈ آئی کیلبریشنز ، پرائیویٹ لمٹیڈ ، کوٹہ، راجستھان کے جناب اشوک پاٹنی نے پروفیسر ہیرانی اور ادارے کی متعلقہ ٹیم کاٹیکنالوجی فراہم کرنے اور آکسیجن کنسنٹریٹر کی تیاری کے لئے ان کی ہمت افزائی کے لئے شکریہ ادا کیا۔ انہوں نے بتایا کہ اس پروڈکٹ کی تیاری کے لئے ان کے پاس درکار بنیادی ڈھانچہ ہے اوران کے پاس این اے بی ایل سے سندیافتہ لیباریٹریز بھی ہیں اور وہ 700 سے زیادہ آلات کے ٹیسٹ کررہے ہیں۔ موجودہ وبائی حالات کے دوران وہ اس پروڈکٹ کو زیادہ تیار کرکے معاشرے کی مدد کرنا چاہتے ہیں تاکہ ضرورت مند افراد کواسپتال جانے سے بچایا جاسکے۔ انہوں نے مزید کہا کہ سردست وہ 5 لیٹر کی صلاحیت والے کنٹریٹرز پر توجہ دے رہے ہیں اور ملک کے کونے کونے تک اسے پہنچانا چاہتے ہیں۔ فی الحال ان کاپروگرام ہر ماہ کنسنٹریٹرز کی 3 ہزار سے 4 ہزار یونٹ تک تیار کرنا ہے۔ اگرچہ اس سلسلے میں خام مواد کی دستیابی اور قیمتوں وغیرہ کے حوالے سے کچھ پریشانیاں بھی ہیں، تاہم برآمدات کے متبادل کے لئے پوری کوشش کی جارہی ہے۔
ایس اے کارپ، آئی ایم ٹی مانیسر گڑ گاؤں کے جناب دیپک جین نے بتایا کہ وہ اس پروڈکٹ کے اولین نمونے تیار کررہے ہیں اور ہمارا ہدف ہر ماہ 5000 یونٹ تیار کرنے کا ہے جس میں جلد از جلد اضافہ کیاجائے گا۔ انہو ں نے یہ بھی کہا کہ اولین نمونے کی تیاری میں آنے والی ابتدا ئی لاگت تقریباً 4000 سے 45000 روپے تک ہے۔ اس کا سبب خام مال کی قیمتوں میں اچانک اضافہ ہے لیکن پروڈکٹ کے بڑے پیمانے پر تیاری کی صورت میں ان کے گھٹنے کی امید ہے۔
وزارت دفاع
ایئر مارشل ناگیش کپور نے ایئر آفیسر ان چارج پرسنل  کے طور پر عہدہ سنبھالا
ایئر مارشل ناگیش کپور نے یکم ستمبر 2023 کو ایئر آفیسر ان چارج پرسنل  کے طو رپر عہدہ سنبھال لیا۔ عہدہ سنبھالنے کے موقع پر انہوں نے قومی جنگی میموریئل پر گلہائے عقیدت نذر کیے اور ملک کے لیے عظیم قربانی پیش کرنے والوں کو خراج عقیدت پیش کیا۔
ڈفینس سرویسز اسٹاف کالج اور قومی دفاعی کالج کے سابق طالب علم، ایئر مارشل کو 06 دسمبر 1986 کو بھارتی فضائیہ کی فلائنگ برانچ کی فائٹر اسٹریم میں کمیشن دیا گیا۔ 36 سال سے زائد کے کریئر میں، ایئر مارشل مختلف اہم شعبوں اور اسٹاف تقرریوں میں رہے۔ اپنی موجودہ تقرری سے قبل وہ سینٹرل ایئر کمانڈ کے صدر دفتر، پریاگ راج میں سینئر ایئر اسٹاف آفیسر تھے۔
ان کی قابل تعریف خدمات کے اعزاز میں انہیں محترم صدر جمہوریہ ہند کے ذریعہ 2008 میں وایو سینا میڈل سے نوازا گیا۔
جل شکتی وزارت
این ایم سی جی نے ایس اے آئی اے آر ڈی کے ساتھ’ندیوں کے ماحولیاتی نظام میں جیواسپیشل ٹیکنولوجی میں خصوصی توجہ کے ساتھ انٹیگریٹڈ ریور بیسن مینجمنٹ پر صلاحیت کی تعمیر ‘ کےلئے مفاہمت کی یادداشت پر دستخط کئے
نیشنل مشن فار کلین گنگا کے ڈائریکٹر جنرل ،جناب راجیو رنجن مشرا ،نیشنل انسٹی ٹیوٹ آف اربن افیئرز  کے ڈائریکٹر جناب ہتیش ویدیہ ، اور ساؤتھ ایشین انسٹی ٹیوٹ فار ایڈوانسڈ ریسرچ اینڈ ڈولپمنٹ  کے چیئرمین ، ڈاکٹر بسوجیت رائے چودھری کی موجودی گی میں ،این ایم سی جی نے ایس اے آئی اے آر ڈی کے ساتھ ایک مفاہمت کی یادداشت پر دستخط کئے تاکہ نوجوان طلبہ کےلئے ایک اکاڈمک پلیٹ فارم شروع کرنے کے ساتھ ساتھ تحقیق کو فروغ دینے اور صلاحیتوں کی تعمیر کا مرکز تیار کیا جاسکے ،جس سے مشرقی علاقے میں علاقائی ترقی کو فروغ دیا جا سکے۔این ایم سی جی اور ایس اے آئی اے آر ڈی دونوں انٹیگریٹڈ ریور بیسن مینجمنٹ پر صلاحیتوں کی تعمیر کو بڑھانے اور فروغ دینے کےلئے مل کر کام کریں گے،جس میں ندیوں کے ماحولیاتی نظام میں جیواسپیشل ٹیکنولوجی پر توجہ مرکوز ہوگی۔اس مفاہمت کی یادداشت پر دستخط کے ساتھ ایس اے آئی اے آر ڈی بھی مشرقی خطے میں این ایم سی جی کے علاقائی صلاحیتوں کی تعمیر کے مرکز کے طورپر جانا جائے گا۔
تعاون کے شعبوں میں شامل ہیں:
1. دریا اور پانی کے نظاموں کی بحالی کے لیے پائیدار طریقوں کی ترقی کے لیے پانی ، گندے پانی اور مربوط شہری پانی کے انتظام پر زور دینے کے ساتھ انٹیگریٹڈریور بیسن مینجمنٹ کے میدان میں متنوع موضوعاتی علاقوں سے متعلق مطالعہ کرنا۔
2. دریائی علاقوں اور دریا کے حساس شہری منصوبہ بندی کی ترقی کے لیے پالیسی سازی میں معاونت فراہم کرنا۔
3. ریور ڈیٹا بیس تیار کرنے کےلئے مدد فراہم کرنا۔
4. جغرافیائی ٹیکنالوجی اور این ایم سی جی اور دیگر اسٹیک ہولڈرز کے لیے انٹرن شپ اور تحقیق کی مدد کے لیے دیگر شعبوں پر صلاحیت بڑھانے کا پروگرام تیار کرنا۔
5. مشرقی اور شمال مشرقی علاقے میں ایک ڈیڈیکیٹڈ جی آئی ایس ایپلی کیشن پر مبنی ریور ریسرچ سینٹر تیار کرنا۔
6. ایک ڈیجیٹل ریور لائبریری ،ریور میوزیم اور آن لائن نیوز پورٹل تیار کرنا۔
اس کے علاوہ این ایم سی جی کے ڈائریکٹر جنرل کی موجودگی میں این آئی یو اے اور ایس اے آئی اے آرڈی کے درمیان ایک اور مفاہمت کی یادداشت پر دستخط ہوئے۔این یم سی جی ریور سینسٹو ماسٹر پلان اور اربن ریور مینجمنٹ پلان تیار کرنے کےلئے این آئی یو اے کے ساتھ مل کر کام کررہا ہے۔اس تعاون میں ایس اے آئی اے آر ڈی سینٹر فار اربن اینڈ بلٹ انوائرنمنٹ  این آئی یو اے کے ساتھ مل کر ہر قسم کی صلاحیت بڑھانے والی سرگرمیوں کو نافذ کرنے کے لئے ایس اے آئی اے آرڈی کی جانب سے قیادت کرے گا ، جس میں آب و ہوا کی لچک کو مرکزی دھارے میں لانے کے لیے متعلقہ اسٹیک ہولڈرز کے لیے علمی مصنوعات کی ترقی اور اشتراک اور آب و ہوا اسمارٹ شہروں کی تشخیص کے فریم ورک کے تحت حکمت عملی اور ایکشن پلان کی تشکیل ، عمل درآمد اور کارکردگی کی نگرانی کے لیے ہینڈ ہولڈنگ سپورٹ فراہم کرنا شہروں میں آب و ہوا کے اثرات سے نمٹنے کے لیے جدید طریقوں ، ڈیٹا اور ٹیکنالوجی فریم ورک کی ترقی اور نفاذ اور باہمی تعاون سے شہری آب و ہوا کی لچک کی طرف کام کرنا شامل ہے۔
ش ح ۔ا م۔
U:8555
(Visitor Counter : 133
صحت اور خاندانی بہبود کی وزارت
کوویڈ 19 اپ ڈیٹ
ملک گیر ٹیکہ کاری مہم کے تحت اب تک ویکسین کی کل 220.65 کروڑ خوراکیں  دی جا چکی ہیں۔
گذشتہ 24گھنٹوں کے دوران 15784ہزار خوراکیں دی گئیں
بھارت میں اس وقت فعال معاملوں کی تعداد 13,509 ہے۔
فعال کیسز کی شرح 0.03 فیصد ہے۔
اس وقت صحت یابی کی شرح 98.78 فیصد ہے۔
گذشتہ 24 گھنٹوں کے دوران 1396افراد صحت یاب ہوئے ۔ اب تک صحت یاب ہونے والوں کی مجموعی تعداد 4,41,68,321 ہوگئی ہے۔
گذشتہ 24گھنٹوں کے دوران ملک بھر میں کورونا وائرس کے 3016نئے کیسز رپورٹ ہوئے
یومیہ فعال معاملوں کی شرح 
ہفتہ وار فعال معمالوں شرح 
اب تک کل 92.14 کروڑ ٹیسٹ کیے جاچکے ہیں۔ گذشتہ 24گھنٹوں کے دوران 110522ٹیسٹ کیے گئے۔
وزیراعظم کا دفتر
وزیراعظم نے جموں و کشمیر میں سڑک حادثہ میں ہونے والی ہلاکتوں پر اظہار افسوس کیا
حادثے کا شکار ہونے والوں کے لئے وزیراعظم قومی ر احت فنڈ سے معاوضہ کی منظوری
وزیراعظم جناب نریندر مودی نے جموں وکشمیر کے تھٹری ڈوڈا کے نزدیک سڑک حادثہ میں ہونے والے انسانی زندگیوں کے نقصان پر گہرے رنج و غم کااظہار کیا ہے۔ جناب مودی نے حادثہ میں ہلاک ہونے والوں کے لئے وزیراعظم قومی راحت فنڈ  سے معاوضہ کی رقم کی منظوری دی۔
وزیراعظم کے دفتر میں ٹویٹ کیا:
‘‘ جموں و کشمیر کے علاقے تھٹری، ڈوڈا کے نزدیک ہونےو الے سڑک حادثے سے صدمہ پہنچا۔ رنج وغم کی اس گھڑی میں غمزدہ افراد کنبہ کے لئے میں تعزیت پیش کرتا ہوں۔
میں دعا کرتا ہوں کہ جو لوگ اس حادثے میں زخمی ہوئے ہیں وہ بہت جلد صحتیاب ہوجائیں : PM @narendramodi
جموں وکشمیر کے اس حادثے میں ہلاک ہونے والے افراد کے نزدیک ترین اعزا کو وزیراعظم قومی راحت فنڈ سے 2 لاکھ روپئے کی رقم بطور معاوضہ دی جائے گی۔ زخمی ہونے والے افراد کو 50000 روپئے دیئے جائیں گے۔PM @narendramodi’’
عملے، عوامی شکایات اور پنشن کی وزارت
حکومت کا کہنا ہے کہ پنشن میں کٹوتی کی کوئی تجویز نہیں ہے
نئی دہلی،19اپریل، عملہ، عوامی شکایات اور پنشن کی مرکزی وزارت کے محکمہ برائے پنشن وپنشن یافتگان کی فلاح وبہبود کے علم میں یہ بات آئی ہے کہ موجودہ عالمی وبا کووڈ-19 اور اس کے نتیجے میں پیدا ہونے والے اقتصادی حالات کے تناظر میں بہت سی افواہیں گردش کر رہی ہیں کہ حکومت پنشن میں کٹوتی/ پنشن روکنے کا ارادہ کر رہی ہے جو کہ پنشن یافتگان کے لیے تشویش کا باعث بن گئی ہے۔
جیسا کہ پہلے بھی اس امر کی وضاحت کی جاچکی ہے اور اِس کے ذریعے ایک بار پھر اس بات کا اعادہ کیا جارہا ہے کہ پنشن میں کٹوتی کی کوئی ایسی تجویز نہیں ہے اور نہ ہی حکومت اِس سلسلے میں کوئی کارروائی کرنے کا ارادہ رکھتی ہے بلکہ اِس کے برعکس حکومت پنشن یافتگان کی فلاح وبہبود اور خوشحالی کے تئیں پوری طرح عہد بند ہے۔
شمال مشرقی ریاستوں کی ترقی کی وزارت
کووڈ وبا کے بعد کی صورتحال بھارت کو بانس کے وسیع وسائل کی مدد کے ساتھ اُس کی معیشت کو فروغ دینے کا ایک موقع فراہم کرتی ہے : ڈاکٹر جتیندر سنگھ
نئی دہلی، 03 مئی 2020 / شمال مشرقی خطے کی ترقی ، وزیراعظم کے دفتر ، عملے ، عوامی شکایات ، پنشن ، ایٹمی توانائی اور خلاء کے مرکزی وزیر مملکت  ڈاکٹر جتیندر سنگھ نے کہا ہے کہ بانس کووڈ کے بعد کی بھارتی معیشت کے لیے بہت اہم ہے۔ اور اس سے بھارت کو ، بانس کے وسائل کی مدد سے اس اقتصادی طاقت کے طور پر ابھرنے کا موقع ملے گا۔
ویڈیو کانفرنس کے ذریعے بانس سے متعلق ایک مکمل اجلاس سے خطاب کرتے ہوئے جس میں شمال مشرقی خطے کی ترقی کی وزارت جناب کی مرکزی وزارت کے نمائندوں اور مختلف شعبوں کے متعلقہ فریقوں نے شرکت کی، ڈاکٹر جتیندر سنگھ نے کہا کہ شمال مشرقی خطہ بھارت کے بانسوں کی پناہ گاہ کا 60 فیصد حصہ ہے ۔ اور یہ ایک بڑے فائدے کی بات ہے کہ وزیراعظم جناب نریندر مودی کی قیادت میں اس حکومت نے پچھلے چھ برسوں میں شمال مشرقی خطے کی ترقی کو سب سے زیادہ ترجیح دی۔ اس نے ساتھ ہی ساتھ بانس کے شعبے کو بھی فروغ دیا ہے جس کے بارے میں کہا جاتا ہے کہ آزادی کے بعد سے اس شعبے کو کبھی بھی اتنا فروغ حاصل نہیں ہوا۔ اس سلسلے میں انہوں نے بھارتی جنگلات سےمتعلق 100 سال پرانے قانون میں مودی سرکار کی طرف سے 2017 میں ترمیم کیے جانے کا اضافہ کیا۔ جس کے نتیجے میں گھر وں میں اگائے جانے والے بانس کو مستثنیٰ کر دیا تاکہ بانس کے ذریعے روزی روٹی کمانے والے لوگوں کو حاصل موقع میں اضافہ کیا جا سکے۔
ڈاکٹر جتیندر سنگھ نے کہا کہ بانس کے فروغ کی اہمیت کو مودی حکومت جتنی حساسیت کے ساتھ دیکھتی ہے وہ اس حقیقت کی گواہ ہےکہ لاک ڈاؤن مدت کے دوران بھی 16 اپریل کو وزارت داخلہ نے مختلف شعبوں میں محدود سرگرمیوں کی اجازت دیتے ہوئے بانس کی شجرکاری اور اس سے متعلق دیگر سرگرمیوں کی اجازت دی ہے۔
ڈاکٹر جتیندر سنگھ نے کہا کہ یہ ایک بدقسمتی کی بات ہے کہ جبکہ بھارت میں اگربتی کی مجموعی مانگ تقریباً 230000 سالانہ ہے اور اس کی مارکیٹ ویلیو 5000 کروڑ روپے تک ہے لیکن ہم اسے چین اور ویتنام جیسے ملکوں سے بڑےپیمانے پر درآمد کر رہے ہیں۔ کووڈ کے بعد کی صورتحال میں یہ شمال مشرقی خطے کے لیے ایک موقع ہوگا کہ اس بدلی ہوئی صورتحال میں بھارت کو عالمی سطح کا مقابلہ جاتی اور خود کفیل ملک بنایا جائے۔
مستقبل قریب میں ڈاکٹر جتیندر سنگھ نے کہا کہ شمال مشرقی خطے کی وزارت بانس کی مینوفیکچرنگ اور تجارت کے فروغ کے لیے ایک مقررہ مدت کا منصوبہ تیار کرنے کی کوشش کرے گی۔ اور اس شعبے میں سرکاری – پرائیویٹ شراکت داری کے قابل عمل ہونے کا جائزہ لے گی۔ انہوں نے کہا کہ بانس کو بہت سی مصنوعات کی شکل دی جا سکتی ہے جس میں بایو ڈیزل اور ماحول دوست اندھن نیز پلائی ووڈ وغیرہ شامل ہیں۔ اس طرح پوری معیشت کا روپ بدلا جا سکتا ہے اور کئی شعبوں میں روزگار کے موقع پیدا کیے جا سکتے ہیں۔ اس مکمل اجلاس کے ناظم ماحول دوست توانائی کی بھارتی فیڈریشن  کے ڈائریکٹر جنرل سنجے گنجو نے کی۔
۔۔۔۔۔۔۔۔۔۔۔۔۔۔۔۔۔۔
U - 2442
(Visitor Counter : 136
وزارت خزانہ
ہندستان کی سربراہی میں برکس ٹیکس اتھارٹیز کے سربراہان اور ٹیکس امور کےماہرین کی ورچوئل میٹنگ ہوئی
نئی دہلی،15ستمبر 2021/برکس ممالک ،وفاقی جمہوریہ برازیل، وفاقی روس جمہوریہ ، جمہوریت ہندستان ، چین جمہوریہ اور جنوبی افریقہ جمہوریہ کے ٹیکس اتھارٹیز کے سربراہان کے آج ہندستان کی زیر صدارت ایک ورچوئل میٹنگ اختتام پذیر ہوئی۔ ہندستان میں ٹیکس اتھارٹی کے سربراہ کے طور پر حکومت کے محصول سکریٹری جناب ترون بجاج نے اس میٹنگ کی صدارت کی۔
برکس ٹیکس اتھارٹیز نے ڈیجیٹل دور کے ساتھ ہی کووڈ-19 وبا کے سامنے آنے سے پیدا شدہ چیلنجوں پرغور وخوض کیا ۔ ساتھ ہی انہوں نے اپنے تجربات اور ان چیلنجوں پر قابو پانے کے لئے تیار کی گئی حکمت عملیاں مشترک کیں۔ میٹنگ کے مجموعی کووڈ-19 اور ڈیجیٹل دورکے پیدا شدہ چیلنجوں کے درمیان ٹیکس ایڈمنسٹریشن کی پیشہ ورانہ عملوں کی دوبارہ تعریف بنانا تھا۔ میٹنگوں کے دوران ٹیکس افسران نے باہمی عزت ، یکجہتی اور تسلسل کے اصولوں کے لئےموجود عہد بستگی پر مبنی رائے اور نظریوں کا تبادلہ کیا۔ جیساکہ 9 ستمبر 2021 کو تیرہویں برکس سربراہ کانفرنس، نئی دہلی کی قرارداد جاری کرنے کے دوران کہا گیا تھا۔
اس میٹنگ سے قبل 13 اور 14 ستمبر 2021 کو برکس ممالک کے ٹیکس ماہرین کی میٹنگ ہوئی۔ اس میٹنگ میں ٹیکس ماہرین نے تعاون کے ممکنہ شعبوں پر غور و خو ض کیا۔ اپنے نظریات اور تجربات کا تبادلہ کیا۔ یہ غوروخوض متعلقہ نظریات پر کیا گیا ، جس میں ٹیکس انتظامیہ ، ٹیکس چوری روکنے کے لئے ٹکنالوجی کا استعمال ، ٹیکس انتظامیہ کی تبدیلی سے خدمت میں بدلےرول ہوئے کووڈ 19 کے چیلنجوں سے نپٹنے کی تیاریاں اور حکمت عملیوں نیز ٹیکس دہندگان کے ذریعہ رضاکارانہ تعمیل بڑھانے کے لئے ٹیکس انتظامیہ کا فروغ شام ہے۔
ٹیکس سربراہانکے اجلاس کے اختتام پر ایک اعلامیہ بھی جاری کیا۔
ش ح۔ ش ت۔ج
Uno-9041
(Visitor Counter : 106
سائنس اور ٹیکنالوجی کی وزارت
سائنس ٹیکنالوجی اور اختراع سے متعلق نئی پالیسی  کے لیے مشاورتی عمل شروع کر دیا گیا ہے
نئی دہلی، 02جون 2020 / حکومت ہند کے پرنسپل سائنٹیفک مشیر کے دفتر  کے دفتر اور سائنس و ٹکنالوجی کے محکمے نے سائنس ،ٹکنالوجی اور اختراع سے متعلق ایک نئی قومی پالیسی  کی تشریح کے لیے ایک غیر مرکوز اور سب کی شمولیت والا عمل مشترکہ طور پر شروع کیا ہے۔
بھارت کی پانچویں سائنس و ٹکنالوجی پالیسی ایک ایسے اہم وقت میں تشکیل دی جا رہی ہے جب بھارت اور دنیا کووڈ -19 وبا سے نمٹنے میں مصروف ہیں۔ پچھلی دہائیوں میں بہت سی اہم تبدیلیوں میں سے یہ ایک تازہ ترین تبدیلی ہے۔ جس کی وجہ سے سائنس، ٹکنالوجی اور اختراع  کے لیے ایک نئے خاکے اور حکمت عمل کی ضرورت پیدا ہوائی ہے۔ چونکہ اس بحران کی وجہ سے دنیا میں بہت سی تبدیلیاں آئی ہیں۔ نئی پالیسی اپنے غیر مرکوز انداز میں ترجیحات ، شعبہ جاتی توجہ ، تحقیق کا انداز اور جس طرح ٹکنالوجی تیار کی جاتی ہے اور سماجی اور اقتصادی بہبود کے لیے استعمال کی جاتی ہے اس طریقوں کے معنوں میں ایس ٹی آئی کا احیاء کرے گی۔
ایس ٹی آئی پی 2020کی تشکیل کا عمل چار انتہائی بین مربوط شکلوں میں انجام دیا گیا ہے : ٹریک نمبر ایک – سائنس پالیسی فورم کے ذریعے ایک وسیع عوامی اور ماہرانہ صلاح مشورہ ، ٹریک نمبر دو – پالیسی کے مسودے کے عمل میں شواہد اور معلومات کی بنیاد پر سفارشات پیش کرنے کے لیے ماہرانہ موضوعاتی مشورے ، ٹریک نمبر تین- وزارتوں اور ریاستوں کے ساتھ صلاح مشورہ ، جبکہ ٹریک نمبر چار کے تحت اعلیٰ سطح کے کثیر متعلقہ فریقوں کے ساتھ صلاح مشورہ۔ ٹریک نمبر تین کے لیے ریاستوں اور وزارتوں میں نوڈل افسران نامزد کیے جا رہے ہیں۔
مختلف ٹریکس پر مشاورتی عمل شروع کر دیا گیا ہے ۔ ٹریک دو کا موضوعاتی گروپ مشورہ پچھلے ہفتے شروع کیا گیا ہے۔ اطلاعاتی اجلاس کے دوران پالیسی تال میل اور ڈی ایس ٹی کے پروگرام مونیٹرنگ ڈویژن کے سربراہ ڈاکٹر اکھیلیش گپتا نے پرزینٹیشن دیئے اور مباحثے کو آگے بڑھایا۔ ان اجلاس میں 21 موضوعاتی گروپوں کے تقریباً 130 ارکان ، 25پالیسی ریسرچ فیلوز ، ڈی ایس ٹی کےسائنسدانوں اور پی ایس اے کے دفتر کے اہلکاروں نے شرکت کی۔
ڈی ایس ٹی کے سکریٹری پروفیسر آشوتوش شرما نے کہا "نئے بھارت کے لیے اس ایس پی آئی پالیسی سے کووڈ – 19 کے اسباق بھی مربوط ہوں گے جن میں ایک آتم نربھر بھارت کی تعمیر بھی شامل ہے۔ "
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
2995U -
(Visitor Counter : 176
ٹیکسٹائلز کی وزارت
مرکز نے بیحد اہم پروگرام نیشنل ٹیکنیکل ٹیکسٹائل مشن  کے تحت اسپیشلٹی فائبرز، کمپوزٹ، پائیدار ٹیکسٹائل، موبیلٹیک، اسپورٹٹیک اور جیوٹیک کے شعبوں میں 60 کروڑ روپے کے 23 اسٹریٹجک پروجیکٹوں کو منظوری دی
ہندوستان میں تکنیکی ٹیکسٹائل کے اطلاق کے شعبوں میں تحقیق اور ترقی کے فروغ کے لیے صنعت اور تعلیمی برادری کا رابطہ ضروری ہے: جناب پیوش گوئل
ملک میں بڑے تحقیقی پروجیکٹس کو راغب کرنے کے لیے زیادہ تعداد میں فروغ پانے والی سرگرمیوں کی ضرورت ہے: جناب گوئل
ٹیکسٹائل کی وزارت نے 14 ستمبر 2022 کو ٹیکسٹائل کے مرکزی وزیر جناب پیوش گوئل کی صدارت میں اسپیشلٹی فائبرز، پائیدار ٹیکسٹائل، جیو ٹیکسٹائل، موبیلٹیک اور اسپورٹس ٹیکسٹائل کے شعبوں میں تقریباً 60 کروڑ روپے کے 23 اسٹریٹجک ریسرچ پروجیکٹوں کو منظوری دی۔ اسٹریٹجک تحقیقی پروجیکٹس بیحد اہم پروگرام ’نیشنل ٹیکنیکل ٹیکسٹائل مشن‘ کے تحت آتے ہیں۔
ان 23 تحقیقی پروجیکٹس میں سے زراعت، اسمارٹ ٹیکسٹائل، حفظان صحت، اسٹریٹجک ایپلی کیشن اور حفاظتی سامان میں ایپلی کیشن کے حامل اسپیشلٹی فائبرز کے 12 پروجیکٹس کو واضح کیا گیا۔ زرعی اور صحت کی دیکھ بھال کے شعبے میں ایپلی کیشن رکھنے والے پائیدار ٹیکسٹائل کے 4 پروجیکٹوں کو منظوری دی گئی۔ اس کے علاوہ جیو ٹیکسٹائل سے 5، موبیلٹیک سے 1 اور اسپورٹٹیک سے 1 پروجیکٹ کو منظور کیا گیا۔
رکن نیتی آیوگ  اور پرنسپل سائنسی مشیر  نے لائن وزارتوں کے ساتھ میٹنگ کے لیے ٹیکنیکل ٹیکسٹائل سے متعلق معلومات فراہم کیں۔ مختلف سرکردہ ہندوستانی اداروں بشمول آئی آئی ٹی، سرکاری تنظیموں اور نامور صنعت کاروں نے اس سیشن میں حصہ لیا جس نے ہندوستانی معیشت کی ترقی کے لیے اسٹریٹجک پروجیکٹوں کو منظوری دی اور آتم نربھر بھارت، خاص طور پر صحت کی دیکھ بھال، صنعتی اور حفاظتی، توانائی میں اسٹوریج، زراعت اور بنیادی ڈھانچے کی سمت میں ایک قدم آگے بڑھایا۔
سائنس دانوں اور تکنیکی ماہرین کے معزز گروپ سے خطاب کرتے ہوئے جناب پیوش گوئل نے کہا کہ "ہندوستان میں تکنیکی ٹیکسٹائل کے اطلاق کے شعبوں میں تحقیق اور ترقی کے لیے صنعت اور اکیڈمیا کا رابطہ ضروری ہے۔ ماہرین تعلیم، سائنسدانوں اور محققین کے ساتھ ہم آہنگی پیدا کرنا وقت کی ضرورت ہے۔
جناب پیوش گوئل نے ہندوستان کے تکنیکی ٹیکسٹائل کی مستقبل کی ترقی میں ٹیکنالوجی اور شعبے کے ماہرین، سائنس دانوں اور ماہرین تعلیم کے تعاون کی اہمیت پر زور دیا۔
جناب پیوش گوئل نے اس بات پر روشنی ڈالی کہ تکنیکی ٹیکسٹائل کے میدان میں ملک میں تکنیکی خلا کو دور کرنے کی ضرورت ہے۔ ملک میں تکنیکی ٹیکسٹائل کے استعمال کو فروغ دینے اور برآمدات میں اضافہ کرنے کے لیے صنعتی تعامل اور پروموشنل سرگرمیوں جیسے کانفرنسز، نمائش، اور خریدار و فروخت کنندہ کے اجلاس کے ساتھ تکنیکی ٹیکسٹائل میں تحقیق کے شعبے کی نشاندہی کرنے اور برآمدات میں اضافہ کرنے پر توجہ مرکوز کرنے کی ضرورت ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 81